Spesies oksigen reaktif itu apa sih? Jelaskan dalam bahasa melayu ya

Spesies oksigen reaktif (Jawi: سڤيسيس اوکسيݢن رياکتيف; singkatan: ROS) adalah molekul reaktif secara kimia yang mengandungi oksigen. Antara contohnya ialah ion oksigen dan peroksida. ROS terbentuk sebagai hasil sampingan semula jadi metabolisme normal oksigen dan mempunyai peranan yang penting dalam pengisyaratan sel dan homeostasis. Walau bagaimanapun, ketika masa tegasan persekitaran (seperti UV atau pendedahan haba), paras ROS boleh meningkat secara mendadak. Ini boleh menyebabkan kerosakan yang ketara kepada struktur sel. Secara kumulatifnya, ia dikenali sebagai tegasan oksidaan. ROS juga dihasilkan oleh sumber-sumber luaran seperti sinaran pengion.